Μάικλ Φρίντμαν

Ο **Μάικλ Χάρτλεϊ Φρίντμαν** (αγγλικά: Michael Hartley Freedman, γεννήθηκε στις 21 Απριλίου 1951) είναι Αμερικανός μαθηματικός και εργάζεται στον σταθμό Q της Microsoft, μια ερευνητική ομάδα του Πανεπιστημίου της Καλιφόρνιας στη Σάντα Μπάρμπαρα. Το 1986 του απονεμήθηκε το μετάλλιο Φιλντς για την εργασία του πάνω στη γενικευμένη εικασία Πουανκαρέ των 4 διαστάσεων. 

## Σταδιοδρομία και έρευνα
Ο Φρίντμαν γεννήθηκε στο Λος Άντζελες της Καλιφόρνιας, στις Ηνωμένες Πολιτείες. Ο πατέρας του, Μπένεντικτ Φρίντμαν, ήταν Αμερικανοεβραίος αεροναυπηγός μηχανικός, μουσικός, συγγραφέας και μαθηματικός. Η μητέρα του, Νάνσι Μαρς Φρίντμαν, εμφανιζόταν ως ηθοποιός και παράλληλα εκπαιδεύτηκε ως καλλιτέχνης. Οι γονείς του συνέγραψαν μαζί μια σειρά μυθιστορημάτων. Εισήχθη στο Πανεπιστήμιο της Καλιφόρνιας στο Μπέρκλεϊ, το οποίο ωστόσο εγκατέλειψε μετά από δύο εξάμηνα. Την ίδια χρονιά έγραψε μια επιστολή στον Ραλφ Φοξ, καθηγητή του Πρίνστον εκείνη την εποχή, και έγινε δεκτός στο μεταπτυχιακό σχολείο, έτσι το 1968 συνέχισε τις σπουδές του στο Πανεπιστήμιο του Πρίνστον, όπου έλαβε διδακτορικό τίτλο το 1973 για τη διδακτορική του διατριβή με θέμα Codimension-Two Surgery, που έγραψε υπό την επίβλεψη του Γουίλιαμ Μπράουντερ. Μετά την αποφοίτησή του, ο Φρίντμαν επέστρεψε στο Μπέρκλεϊ, όπου ήταν λέκτορας στο τμήμα μαθηματικών μέχρι το 1975. Έφυγε από το Μπέρκλεϊ για να γίνει μέλος του Ινστιτούτου Προηγμένων Σπουδών (IAS) στο Πρίνστον. Το 1976 διορίστηκε επίκουρος καθηγητής στο τμήμα μαθηματικών του Πανεπιστημίου της Καλιφόρνιας στο Σαν Ντιέγκο. Πέρασε το έτος 1980/81 στο IAS και επέστρεψε στο UCSD, όπου το 1982 προβιβάστηκε σε καθηγητή. Το 1985 διορίστηκε στην έδρα μαθηματικών Charles Lee Powell στο Πανεπιστήμιο της Καλιφόρνιας στο Σαν Ντιέγκο UCSD.

## Βραβεία
Ο Φρίντμαν έλαβε πολλές διακρίσεις και βραβεία, μεταξύ των οποίων την υποτροφία Σλόαν (1980) και την υποτροφία Γκούγκενχαϊμ (1994), το βραβείο Μακάρθουρ (1984) και το Εθνικό Μετάλλιο Επιστήμης (1987). Το 1986 του απονεμήθηκε το Βραβείο Όσβαλντ Βέμπλεν, την ίδια χρονιά με το Μετάλλιο Φιλντς.

Είναι εκλεγμένο μέλος της Εθνικής Ακαδημίας Επιστημών από το 1984, της Αμερικανικής Ακαδημίας Τεχνών και Επιστημών από το 1985 και της Αμερικανικής Μαθηματικής Εταιρείας. Σήμερα εργάζεται στην Microsoft Research στο Πανεπιστήμιο της Καλιφόρνιας στη Σάντα Μπάρμπαρα, όπου η ομάδα του συμμετέχει στην ανάπτυξη του τοπολογικού κβαντικού υπολογιστή.

Το 1998 ήταν προσκεκλημένος ομιλητής στο Διεθνές Συνέδριο Μαθηματικών στο Βερολίνο με θέμα τις ("Τοπολογικές απόψεις για την υπολογιστική πολυπλοκότητα"), αφού είχε προσκληθεί το 1983 στη Βαρσοβία για ("Το θεώρημα του δίσκου για τετραδιάστατες πολλαπλές").

## Επιλεγμένες δημοσιεύσεις
*
* Michael H. Freedman and Frank Quinn, *Topology of 4-manifolds*,  Princeton Mathematical Series, vol 39, Princeton University Press, Princeton, New Jersey, 1990. 
*  Michael,Curtis 
* Freedman, Michael H.: Z2-systolic-freedom. Proceedings of the Kirbyfest (Berkeley, California, 1998), 113–123, Geom. Topol. Monogr., 2, Geom. Topol. Publ., Coventry, 1999.
* Freedman, Michael H.; Meyer, David A.; Luo, Feng: Z2-systolic freedom and quantum codes. Mathematics of quantum computation, 287–320, Comput. Math. Ser., Chapman & Hall/CRC, Boca Raton, Florida, 2002.

## Βιβλιογραφία
*Surgery on Codimension 2 Submanifolds - Michael H. Freedman
*Topology of 4-Manifolds (PMS-39), Volume 39-Michael H. Freedman
*Selected Applications of Geometry to Low-Dimensional Topology - Michael H. Freedman
*The Disc Embedding Theorem -Oxford University Press, 15 Ιουλ 2021

## Παραπομπές


## Εξωτερικοί σύνδεσμοι
*Michael H. Freedman, Microsoft Technical Fellow and Director of Station Q
* Mathematics Genealogy Project- Michael Hartley Freedman

Κατηγορία:Μαθηματικοί αναλυτές
Κατηγορία:Αμερικανοί μαθηματικοί
Κατηγορία:Μαθηματικοί του 20ού αιώνα
Κατηγορία:Μαθηματικοί του 21ου αιώνα
Κατηγορία:Βραβευμένοι με Μετάλλιο Φιλντς